open-index/open-wikipedia-markdown huggingface dataset:
פרו הראשון, מלך אראגון

**פרו הראשון, מלך אראגון** (באראגונית: **Pero I d'Aragón**; 1068–1104) היה מלך אראגון ונווארה בין השנים 1094–1104.

## ביוגרפיה
פרו הראשון היה בנם של סנצ'ו הראשון, מלך אראגון ואיזבל מאורחל, בתם של ארמנחול השלישי, רוזן אורחל ואדלייד.

בשנת 1094 נהרג אביו מפגיעת חץ בזמן המצור על ווסקה, ופרו עלה לשלטון במקומו. בשנת 1096 שיתף פרו פעולה עם אל סיד, וביחד הרחיבו את הגבול הדרומי של הממלכה כחלק מהרקונקיסטה. לפי מקורות מסוימים, בשנת 1101 רצה פרו להצטרף למסע הצלב הראשון, אולם האפיפיור פסקליס השני הורה לו להמשיך את המסע כנגד סרגוסה. בשנת 1102 יצא פרו למסע לכיבוש סרגוסה, אולם בשל התקפת נגד חזקה של המורים, שבה אף נהרג בן דודו ארמנחול החמישי, רוזן אורחל, הפסיק את המצור על העיר. בשנת 1104 מת פרו, ואחיו למחצה אלפונסו הראשון, מלך אראגון עלה לשלטון במקומו.

## משפחתו
בינואר 1086 התחתן פרו בחאקה (Jaca) עם אגנס מפואטייה, בתו של גיום השמיני, דוכס אקוויטניה, ממנה היו לו שני ילדים:
* פרו (מת ב-1104), התחתן עם מריה רודריגס, בתו של אל סיד
* איזבלה (מתה ב-1104)

לאחר מותה של אגנס, הוא התחתן ב-16 באוגוסט 1097 עם ברתה מסבויה, בתו של פייטרו הראשון, רוזן סבויה, ממנה לא היו לו ילדים.

## קישורים חיצוניים

* ימין|ממוזער|ציור מהמאה ה-13 של פרו

קטגוריה:מלכי אראגון
קטגוריה:מלכי נווארה
קטגוריה:רקונקיסטה: אישים
קטגוריה:ילידי 1068
קטגוריה:נפטרים ב-1104
Refine M4

**Refine M4** הוא מיניוואן מתוצרת יצרנית הרכב הסינית ** JAC Motors**  (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיוצר משנת 2016 ועד היום.

## Refine M4
* דגם "Refine M4" הוצג לראשונה בתערוכת הרכב הבין-לאומית של בייג'ינג בשנת 2016.
* מפעל היצרן "JAC Motors" ממוקם במחוז אנחווי בעיר חפיי.
* 5 דלתות.
* 2 דלתות צד אחוריות – דלתות הזזה.
* 4 שורות מושבים בתצורת ישיבה: 2+3+3+3 – 11 נוסעים.
* מנוע קדמי.
* מחיר היחידה עמד על 99,800–169,000 רנמינבי (שנת 2016, בסין).

### סוגי מנוע בדגמי "Refine M4"
* מנוע טורבו היברידי חשמלי.
* מנוע בנזין.
* מנוע בנזין מגדש טורבו.
* מנוע טורבו דיזל.

## תמונות

קובץ: Refine Ruifeng M4 rear.jpg | דגם "Refine M4"
קובץ: Refine M4 001.jpg| דגם "Refine M4"


## ראו גם
* Refine M2
* JAC Yueyue
* JAC Rein
* JAC Binyue
* JAC iEV6E
* JAC J5
* Refine S7

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2016
קטגוריה:מיניוואנים
קטגוריה:מכוניות היברידיות
קטגוריה:כלי רכב המיוצרים בסין
קטגוריה:רכבי JAC Motors
אליהו ברוכי

**אליהו ברוכי** (נולד ב-22 בינואר 1976, כ' בשבט תשל"ו) הוא פוליטיקאי ישראלי שכיהן כחבר הכנסת מטעם מפלגת דגל התורה בסיעת יהדות התורה.

## ביוגרפיה
ברוכי נולד ליצחק ברוכי וגדל באשדוד. למד בישיבת היכל התורה בירושלים.

לאחר נישואיו למד בכולל אברכים בהרצליה ובפתח תקווה. משנת 2004 ניהל ופיתח את עמותת "קופת צדקה פתח תקווה". ב-2008 מונה ליו"ר סניף יהדות התורה בפתח תקווה. בתפקיד זה שימש עד 2020.

בבחירות לכנסת העשרים ואחת, העשרים ושתיים והעשרים ושלוש (2019–2020) שובץ במקום העשירי ברשימת יהדות התורה. ב-24 ביוני 2020 החל לכהן כחבר הכנסת במקום סגן שר התחבורה אורי מקלב שהתפטר במסגרת החוק הנורווגי. לאחר מכן התמנה לסגן יו"ר הכנסת מטעם יהדות התורה. ב-15 בספטמבר 2020 עם התפטרות יעקב ליצמן מהממשלה וחזרתו לכנסת, חברותו של ברוכי בכנסת נפסקה. לאחר כחודש, חזר לכנסת, בעקבות התפטרותו של חבר הכנסת אליהו חסיד בעקבות לחצים שהופנו למפלגת אגודת ישראל על ידי דגל התורה. בכנסת העשרים וארבע החל לכהן באמצעות החוק הנורווגי, אך עם הקמת ממשלת ישראל השלושים ושש, הסתיימה כהונתו.

בכנסת העשרים וחמש ב-25 בינואר 2023 חזר לכהן בכנסת עם התפטרותו של אורי מקלב במסגרת "החוק הנורווגי". וביולי 2023 נבחר לכהן כחבר בוועדה לבחירת דיינים

לאחר שיצחק גולדקנופף הודיע על התפטרותו מתפקיד שר הבינוי והשיכון, וחזר לכהן כחבר כנסת במסגרת החוק הנורווגי, ברוכי סיים את כהונתו בכנסת ב-15 ביוני 2025. ב-2 ביולי חזר לכנסת בעקבות התפטרותו של סגן השר יעקב טסלר במסגרת "החוק הנוורווגי". ב-16 ביולי הסתיימה כהונתו בכנסת לאחר שחברי יהדות התורה התפטרו מתפקידיהם בממשלה.

ברוכי נחשב מקורב לראש ישיבת אור ישראל הרב יגאל רוזן.

### פעילות פרלמנטרית
במסגרת פעילותו הפרלמנטרית קידם, בין היתר, את הפטור מהצורך לשמור חשבוניות לזיכוי מס ע"פ סעיף 46, את אסדרת הפעלת כטבמי"ם ורחפנים בישראל, ואת הקמת מאגר החיסונים הלאומי.

### חיים אישיים
נשוי לבתו של דוקטור בושרט, רופא הקהילה החרדית בפתח תקווה של שנות ה-80. אב לשבעה ומתגורר בפתח תקווה.

## קישורים חיצוניים

* אליהו ברוכי, באתר ערוץ כנסת
* 
* דף הפייסבוק של אליהו ברוכי

## הערות שוליים

קטגוריה:חברי מועצת העיר פתח תקווה
קטגוריה:חברי הכנסת מטעם יהדות התורה
קטגוריה:חברי הכנסת מטעם דגל התורה
קטגוריה:סגני יושב ראש הכנסת בכנסת העשרים ושלוש
קטגוריה:חברי הכנסת העשרים ושלוש: חברי כנסת מכהנים במסגרת החוק הנורווגי
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:פתח תקווה: חברי הכנסת
קטגוריה:נציגי הכנסת בוועדה לבחירת דיינים
קטגוריה:ישראלים שנולדו ב-1976
JAC Yueyue

**JAC Yueyue** היא מכונית עירונית המוגדרת כמכונית סופרמיני מתוצרת יצרנית הרכב הסינית ** JAC Motors**  (שם רשמי: "Anhui Jianghuai Automobile Co., Ltd", שם בסינית: "江淮汽车"), אשר יוצרה בין השנים 2010–2016 בסין.

דגם ה-JAC iEV6E המוגדר רכב חשמלי מונע מצבר התבסס על פלטפורמת דגם ה-"JAC Yueyue".

## דגמים
* "JAC Yueyue" - מכונית עירונית, 5 דלתות האצ'בק.
* "JAC Yueyue Cross" - מיני קרוסאובר, יוצר משנת 2012, התבסס על דגם ההצ'בק הסופרמיני, מחיר דגם הקרוס עמד על 55,000 רנמינבי (שנת 2012, בסין).

## JAC Yueyue
* 5 דלתות.
* מנוע קדמי.
* מנוע בנזין.
* הנעה קדמית.
* קיבולת מכל דלק - 35 ליטר.
* נפח תא מטען - 121 ליטר.
* תאוצה בין 0–100 קמ"ש היא 9.7 שניות (מנוע 1.3 ליטר).
* מחיר היחידה (דגם 5 דלתות - הצ'בק) עמד על 40,800 - 56,800 רנמינבי (שנת 2010, בסין).
* בשנת 2012 עבר דגם "JAC Yueyue" מתיחת פנים. מחירי הדגמים המשודרגים עמדו על 40,000-70,000 רנמינבי.

## תמונות

קובץ:JAC A0 2010.jpg | דגם "JAC Yueyue"
קובץ: JAC Yueyue rear China 2015-04-21.jpg | דגם "JAC Yueyue"
קובץ:JAC Yueyue.jpg | דגם "JAC Yueyue"
קובץ:JAC Yueyue Cross China 2014-04-16.jpg | דגם "JAC Yueyue Cross" - מיני קרוסאובר


## ראו גם
* Refine M2
* Refine M4
* JAC Rein
* JAC Binyue

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-2010
קטגוריה:מכוניות סופרמיני
קטגוריה:כלי רכב המיוצרים בסין
Yueyue
סל שדה

[שמאל|ממוזער|200px|[קובי בראיינט זורק מהשדה]]
בכדורסל, **סל שדה** (באנגלית: **Field Goal**) הוא מונח המתאר קליעה של הכדור לסל שמזכה את הקבוצה הקולעת בשתיים או בשלוש נקודות, בהתאם למרחק ממנו התבצעה הזריקה, ולמעשה מוגדר ככל קליעה לסל מלבד קליעת עונשין. מסוגי "סלי שדה" ניתן למנות הטבעה של הכדור לסל וקליעת שלשה.

## אחוזי קליעה מהשדה
"אחוזי קליעה מהשדה" (באנגלית: **Field Goal Percentage** או **%FG**) הם היחס בין הקליעות מהשדה לבין הזריקות מהשדה. על אף שנהוג לחשב בנפרד גם את אחוזי הקליעה מהשלוש, אחוזי קליעה מהשדה כוללים הן זריקות המזכות ב-2 נקודות (הנזרקות מהמרחק שלפני "קשת השלוש") והן זריקות המזכות ב-3 נקודות (הנקראות "שלשות" ונזרקות מהמרחק שמאחורי "קשת השלוש"). אחוזי קליעה גבוהים מצביעים על יעילוּת גבוהה; ככלל אצבע, אחוזי קליעה מהשדה של למעלה מ-50% (0.500) נחשבים כגבוהים (ויעילים) באופן יחסי.

## אחוזי קליעה יעילים מהשדה
"אחוזי קליעה יעילים מהשדה" (באנגלית: **Effective Field Goal Percentage** או **%eFG**) הם אחוזי קליעה מהשדה המאבחנים בין קליעות שלשה לבין יתר הקליעות מהשדה (המזכות ב-2 נקודות). מטרת סטטיסטיקה זו היא לתקן את ה"עיוות" שמציגים אחוזי הקליעה מהשדה, אשר מתייחסים לזריקות מהשלוש כאל זריקות לשתי נקודות, על אף שהן מניבות מספר נקודות רב יותר.

לדוגמה: אחוזי הקליעה של שני שחקנים, אשר כל אחד מהם קלע 2 מתוך 4 הזריקות שלקח, הם 50%, גם אם שחקן א' קלע את הזריקות מטווח 2 נקודות (4 נקודות בסך הכול) ושחקן ב' קלע את הזריקות מטווח 3 נקודות (6 נקודות בסך הכול). אחוזי קליעה יעילים ימחישו כי שחקן ב' אשר קלע 6 נקודות ב-4 זריקות, היה יעיל יותר משחקן א' אשר קלע 4 נקודות ב-4 זריקות; אחוזי הקליעה היעילים של שחקן ב' הם 75%, בעוד שאחוזי הקליעה היעילים של שחקן א' הם 50%.

נוסחת החישוב היא:
eFG\% = \frac{FG + (0.5 * 3P)}{FGA}

הפרמטרים לנוסחה הם:
FG = קליעות מהשדה
3P = קליעות מהשלוש
FGA = זריקות מהשדה.

## שיאי סלי שדה ב-NBA
*הנתונים מעודכנים לסוף עונת , ומתייחסים לעונה הסדירה בלבד (ללא הפלייאוף). השחקנים הפעילים מודגשים.

## ראו גם
* מועדון ה-50-40-90

## הערות שוליים

קטגוריה:מושגים בכדורסל
טיילס

**מיילס "טיילס" פראוור** (באנגלית: **Miles "Tails" Prower**) הוא דמות בדיונית מסדרת משחקי הווידאו "סוניק הקיפוד" של חברת סגה. דמותו מעוצבת כשועל דמוי אדם בעל שני זנבות, וביכולתו להשתמש בהם כמדחף ובכך לרחף באוויר לזמן מוגבל. לבוש בנעלי ספורט וכפפות. טיילס נחשב לעוזר ולחברו הטוב של סוניק, בעל אופי שקדני ולא אמיץ במיוחד. טיילס אדיב ואוהב לעזור לאחרים גם ללא קבלת תמורה.
 
מאז הופעתו הראשונה בשנת 1992 נחשב לאחת הדמויות הראשיות ומופיע בסדרות הטלוויזיה ובחוברות הקומיקס המבוססות עליה. בנוסף, ביצע הופעת אורח בסרט "סוניק – הסרט", ומופיע בזיכיון הסרטים בתפקיד ראשי החל מהסרט השני. המדבבת הנוכחית שלו היא קולין אושונסי, שהחלה בתפקיד ב-2014.

בסקר פופולריות שנערך על ידי חברת סגה בשנת 2009 נמצא שטיילס הוא הדמות השלישית הכי נערצת בזיכיון אחרי סוניק ושאדו. 

שמו האמיתי של טיילס - מיילס פראוור, מהווה משחק מילים על המונח "Miles Per Hour" (מייל לשעה).

## פיתוח
לאחר יציאת המשחק "סוניק הקיפוד" רצתה סגה ליצור דמות נוספת שתתלווה לסוניק. למעצב יאסושי ימאגוצ'י היה עיצוב של דביבון, אך על מנת להימנע מטענות להפרת זכויות יוצרים מצד נינטנדו, בטענה להעתקת חליפת הדביבון של מריו, הוחלט לשנותו לשועל.

## קישורים חיצוניים

## הערות שוליים

קטגוריה:סוניק הקיפוד: דמויות
קטגוריה:שועלים בתרבות
מצווה בו יותר מבשלוחו

**מצווה בו יותר מבשלוחו** הוא כלל הלכתי הנזכר בתלמוד, לפיו על אף ששלוחו של אדם כמותו, מ"מ ישנה עדיפות שהאדם יקיים בעצמו את המצוות המוטלות עליו, ולא יעשם על ידי שליח.

כלל זה נאמר בתלמוד לעניין מצוות כבוד שבת, ולעניין קידושי אישה.

## מקור הכלל
מקור הכלל הוא בתלמוד, במסכת קידושין, שם מדייק רב יוסף מדברי המשנה כי לעניין קידושי אישה מצווה בו יותר מבשלוחו. הוא אף מוסיף לכך שתי דוגמאות, העוסקות בהכנות לשבת:

לדעת רש"י, הטעם בזה הוא כי . זאת אומרת כאשר אדם עוסק במצווה בגופו ממש, הוא מקבל שכר גדול יותר מאילו היה עושה את המצווה על ידי שליח.

בפירוש הרמב"ם כתב שהטעם הוא .

## בשאר מצוות
כאמור, בתלמוד נזכר דין מצווה בו יותר מבשלוחו לעניין קידושין ולעניין הכנת לשבת, בשולחן ערוך כתב דין זה לעניין ההכנות לשבת:

לדעת המגן אברהם כלל זה נאמר בכל המצוות, והפרי מגדים כתב שהכלל נאמר גם במצוות דרבנן.

לעומתם, התקשה המהר"ח אור זרוע להבין מדוע אנשים לא מקיימים כיום מצוות שחיטה ומצוות מילה בעצמם, ולא על ידי שליח, והוכיח מכך שהכלל 'מצווה בו יותר מבשלוחו' אינו נאמר בכל המצוות. גם היד המלך פסק כי הכלל רלוונטי רק בשתי מצוות אלו, וזאת משום שרק בשתיהן לא תהיה שייכות לשולח, אם ייעשו על ידי השליח.

רבי אשר וייס בספרו מנחת אשר, מציע פתרון ביניים: במצוות שעיקרן התוצאה - כגון מצוות שחיטה שהעיקר שהבשר יהיה מהבהמה שחוטה, וכן לעניין מצוות מעקה שהתכלית שלגג יהיה מעקה - במצוות אלו אין דין 'מצווה בו יותר מבשלוחו'. לעומת זאת, מצוות שעיקרן בעצם הפעולה, כגון ברית מילה, וקידושין בהם נאמר דין 'מצווה בו יותר מבשלוחו'.

## דיני קדימות
בחיי אדם הסתפק האם מעלת קיום דין 'מצווה בו יותר מבשלוחו' קודמת למעלת קיום דין 'הידור מצווה', או לא. כגון לעניין מצוות כתיבת ספר תורה, האם עדיף שאדם יכתוב בעצמו למרות שאינו כותב בצורה יפה, או שעדיף יותר שיתן לסופר סת"ם שיכתוב עבורו, כדי שהכתיבה תהיה נאה ומהודרת.

## קישורים חיצוניים
* 
*
* 
* מצווה בו יותר מבשלוחו או הידור מצווה באתר עולמות
* 

## הערות שוליים

קטגוריה:כללי המצוות
קולוניה (פונפיי)

**קולוניה** (באנגלית: **Kolonia**) היא עיירה במיקרונזיה. היא משמשת כבירת מדינת פונפיי.

## גאוגרפיה
העיר ממוקמת על האי פונפיי, כ-4.65 ק"מ מבירת מיקרונזיה פליקיר.

## אקלים
הטמפרטורה הממוצעת היא 21 מעלות צלזיוס. החודש הכי חם הוא אוקטובר (24 מעלות צלזיוס). החודש הכי קר הוא ינואר (21 מעלות צלזיוס). כמות המשקעים הממוצעת היא 3,694 מילימטרים בשנה. חודש אוקטובר הוא החודש שיש בו הכי הרבה גשם (472 מ"מ גשם), וחודש אפריל הוא החודש שיש בו הכי פחות גשם (153 מ"מ גשם).

## קישורים חיצוניים


* 


## הערות שוליים

קטגוריה:מיקרונזיה: ערים
יהושע רוזנברגר

הרב **יהושע רוזנברגר** (נולד בשנת תש"ד) הוא רב שכונת קריית הרמ"א בבית שמש וחבר בד"ץ העדה החרדית.

## ביוגרפיה
נולד לרב אברהם ברוך רוזנברגר, רב מושב גמזו, בן הרב יקותיאל יהודה, מחבר ספר שו"ת תורת יקותיאל. נישא לבתו של הרב יוסף מאיר כהנא, האדמו"ר מספינקא-ירושלים.

## פעילות ציבורית
במאבק נגד הבנייה במתחם גולובנציץ התייצב לצד הגאב"ד העדה הרב יצחק טוביה וייס, והתנגד לראב"ד, הרב משה שטרנבוך.

היה ממובילי המאבק נגד הרב אהרן יהודה ליב שטיינמן.

מוסדותיו בבית שמש כוללים: כולל אברכים, ישיבה קטנה, תלמוד תורה ובית ספר לבנות. בבניין בית הכנסת נמצאים גם שטיבלאך ומקוה.

## משפחתו
* בנו הרב יצחק, רב קהילת סאטמר בשכונת לי גארדנס בניו יורק, נשוי לרחל אסתר בת הרב זלמן לייב טייטלבוים, אחד משני אדמו"רי סאטמר.
* חתנו הרב אשר ישעיה רוזנבוים, האדמו"ר מנדבורנה בביתר עילית (בנו של רבי יעקב ישכר בער).
* בנו הרב יוסף מאיר, חתן הרב לייבוש לייזר האדמו"ר מפשעווארסק.

## קישורים חיצוניים
* 

## הערות שוליים

קטגוריה:דייני העדה החרדית
קטגוריה:משפחת כהנא הלר
קטגוריה:בית שמש: רבנים
קטגוריה:רבני שכונות
גסטיי

**גסטיי** (בהונגרית: **Gesztely**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית גסטיי קטנה בעשרות השנים האחרונות מ-2,708 תושבים בשנת 1990 עד 2,533 תושבים בשנת 2022 (ירידה של כ-5%).

## יהודי גסטיי
משפחה יהודית ראשונה בכפר הוזכרה במפקד משנת 1739. במשך השנים התפתחה במקום קהילה יהודית אורתודוקסית ובה בית כנסת ומוסדות לימוד.

בשנת 1944 הובלו כל היהודים לגטו שאטוראליאויהיי ולאחר כמה שבועות בתנאי רעב וצפיפות קשים נלקחו למחנה ההשמדה באושוויץ.

לאחר מלחמת העולם השנייה חזרו לכפר כ-15 יהודים, רובם ניצולי המחנות לעבודות כפייה, אך תוך זמן קצר עזבו.

## לקריאה נוספת
*פנקס הקהילות הונגריה, עמוד 230
*גאסטאי, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 94–95. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* 
* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
לומדת ללכת (שיר)

"**לומדת ללכת**" הוא סינגל שהוקלט על ידי הזמרת-יוצרת הערבייה-ישראלית נסרין קדרי, מתוך אלבומה השלישי בעל אותו השם, לומדת ללכת. השיר יצא לאור ב-3 בספטמבר 2017, כסינגל השלישי מתוך האלבום.

עם יציאתו נכנס השיר אל המקום ה-3 ברדיו אמצע הדרך, וה-3 במצעד של גלגלצ.

## רקע וכתיבה
השיר נכתב על ידי אבי אוחיון, הולחן על ידו ועל ידי מתן דרור והופק על ידי דרור גם כן. השיר הוא מעין בלדה ים-תיכונית. יוסי חרסונסקי סקר את השיר בחיוב ואף העניק לו ציון של שלושה כוכבי זהב מתוך חמישה בסך הכל.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
טרם יצא הווידאו קליפ המלא של השיר, העלתה נסרין קדרי לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, ביצעה קדרי את השיר בשידור חי באולפן של גלגלצ.

נכון למאי 2020 מונה הצפיות של הקליפ עומד על כ-21 מיליון צפיות.

## מיקומי שיא

## גרסאות כיסוי
*לכבוד המצעד השנתי לשנת 2018 בגלגלצ, חנן בן ארי ביצע גרסה משלו לשיר בשיתוף עם גלגלצ.

## קישורים חיצוניים

*

## הערות שוליים

קטגוריה:שירי נסרין קדרי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
ליסה רנה

**לִיסֶה רֶנֶה** (בדנית: **Lise Rønne**; נולדה ב-1 בנובמבר 1978) היא מנחת טלוויזיה דנית.

## ביוגרפיה
רנה נולדה בעיר ויבורג שביוטלנד, היא סיימה תואר בלימודי מדיה ועיתונאות באוניברסיטת אורהוס.

היא החלה את עבודתה בטלוויזיה כעוזרת הפקה בתחנת MTV בלונדון, כשחזרה לדנמרק החלה להגיש מספר תוכניות טלוויזיה בערוץ DR1 ותוכנית בערוץ TV 2.

ב-2005 קיבלה הצעה להנחות את "Vild med dans", הגרסה הדנית של "רוקדים עם כוכבים", אך סירבה לכך וזאת על מנת לקדם את עבודתה העיתונאית ב-DR, רשת השידור הציבורית של דנמרק.

מ-2008 ועד 2012 הנחתה ארבע עונות של הגרסה הדנית של "X Factor".

ב-2011 וב-2013 שימשה כמנחת ה"דנסק מלודי גראנד פריקס" (Dansk Melodi Grand Prix), תחרות המוזיקה דרכה נבחר נציג דנמרק לאירוויזיון, ב-2011 גם הגישה את תוצאות הניקוד של דנמרק.

היא הנחתה את אירוויזיון 2014 שנערך בקופנהגן.

היא משמשת כשגרירה של "המועצה הדנית לפליטים" (Danish Refugee Council), ב-2015 נסעה ללבנון על מנת לטפל בפליטים ממלחמת האזרחים בסוריה הנמצאים במדינה.

## קישורים חיצוניים


* 
* 


## הערות שוליים

קטגוריה:מנחות טלוויזיה דניות
קטגוריה:מנחי האירוויזיון בדנמרק
קטגוריה:עיתונאים דנים
קטגוריה:עיתונאיות
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:ילידות 1978
קטגוריה:דנים שנולדו ב-1978
איזבל פרננדז

**איזבל פרננדז גוטיירס** (בספרדית: **Isabel Fernández Gutiérrez**; נולדה ב-1 בפברואר 1972) היא ג'ודוקא עבר ספרדייה אשר התחרתה בקטגוריית המשקל עד 57 ק"ג, האלופה האולימפית מסידני 2000.

## ביוגרפיה
פרננדז השתתפה ארבע פעמים במשחקים האולימפיים בשנים 1996, 2000, 2004 ו-2008. באטלנטה 1996 היא זכתה במדליית ארד. בסיבוב הראשון היא ניצחה את נראלה היל האוסטרלית, בשמינית הגמר היא ניצחה את זולפיה גוסיינובה האזרית וברבע הגמר היא ניצחה את מריה פקלי ההונגרית. בחצי הגמר פרננדז הפסידה לג'ונג סון-יונג הדרום-קוריאנית ונשרה לקרב על מדליית הארד בו ניצחה את ניקולה פיירברות'ר הבריטית.

בסידני 2000 היא זכתה במדליית הזהב בקטגוריית המשקל עד 57 ק"ג. בסיבוב הראשון היא ניצחה באיפון את חישיגבאטין ארדנט-אוד המונגולית לאחר תרגיל אורה-נגה מוצלח. בשמינית הגמר היא ניצחה את אלן וילסון האמריקאית בזכות עונשים וברבע הגמר היא ניצחה את קייה קוסאקבה היפנית בזכות ניקוד קוקה. בחצי הגמר פרננדז ניצחה בהחלטת שופטים את מריה פקלי שייצגה את אוסטרליה לאחר שהקרב נגמר ללא ניקוד. בגמר פרננדז התמודדה מול האלופה האולימפית המכהנת, דריאוליס גונזאלס הקובנית וניצחה בניקוד ווזארי לאחר תרגיל אוצ'י-גרי מוצלח שהספיק לה עד לסיום הקרב. על זכייתה במדליית הזהב היא נבחרה לספורטאית השנה בספרד באותה השנה.

באולימפיאדת אתונה 2004 סיימה פרננדז במקום החמישי לאחר שהפסידה בקרב על מדליית הארד ליוריסליידי לופטיי הקובנית. בבייג'ינג 2008 היא סיימה במקום התשיעי לאחר שהודחה בשלב רבע הגמר אחרי ניצחון אחד ושני הפסדים.

פרננדז מחזיקה בארבע מדליות מאליפויות העולם, מדליית זהב (1997), שתי מדליות כסף (1999 ו-2007) ומדליית ארד (2001). באליפויות אירופה היא זכתה ב-13 מדליות. שש מדליות זהב (1998, 1999, 2001, 2003, 2004 ו-2007), שלוש מדליות כסף (1995, 1997 ו-2008) וארבע מדליות ארד (1996, 2002, 2005 ו-2006).

במהלך הקריירה פרננדז זכתה ביותר מ-50 מדליות בתחרויות מהסבב העולמי, מתוכן 20 מדליות זהב. ב-8 בינואר 2009, פרננדז הודיעה על פרישה מג'ודו תחרותי. לאחר פרישתה היא עסקה בין היתר בפוליטיקה ונכללה ברשימת הבחירות העירוניות של 2007 בעיר הולדתה אליקנטה מטעם המפלגה העממית. לאחר הבחירות היא כיהנה כחברת מועצת הספורט של העיר.

## רשימת הישגים חלקית מטורנירים בסבב העולמי

## קישורים חיצוניים

## הערות שוליים

קטגוריה:אלופות עולם בג'ודו
קטגוריה:אלופות אולימפיות: ג'ודו
קטגוריה:נשים ג'ודוקא באולימפיאדת אתונה (2004)
קטגוריה:נשים ג'ודוקא באולימפיאדת בייג'ינג (2008)
קטגוריה:נשים ג'ודוקא באולימפיאדת סידני (2000)
קטגוריה:נשים ג'ודוקא באולימפיאדת אטלנטה (1996)
קטגוריה:אלופות אולימפיות מספרד
קטגוריה:זוכות מדליית ארד אולימפית מספרד
קטגוריה:זוכות מדליית ארד אולימפית: ג'ודו
קטגוריה:אלופות אירופה בג'ודו
קטגוריה:ספרדיות שנולדו ב-1972
קטגוריה:ספרדים שנולדו ב-1972
רכס קנט

**רכס קנט** (באנגלית: **Kennett Ridge**) הוא רכס סלעי, היורד מזרחה מן הקצה הצפון מזרחי של מישור מידנייט, בהרי דרווין, שבאנטארקטיקה.

אורכו של הרכס 11 קילומטרים.

גובהו הממוצע של הרכס 1,531 מטרים מעל פני הים. שיא גובהו של הרכס הוא בפסגת פרידמן, בגובה של 1,920 מטרים מעל פני הים.

## היסטוריה
### גילוי הרכס
הרכס מופה לראשונה על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה בעונת מחקר 1963–1962.

### מקור השם
הרכס נקרא על שם ג'י. פי קנט (J.P. Kennett), גאולוג המשלחת.

## קישורים חיצוניים
* רכס קנט באתר הסקר הגאולוגי של ארצות הברית
* רכס קנט באתר הגאזט האנטארקטי של ממשלת ניו זילנד
* רכס קנט באתר הגאזט האנטארקטי של ממשלת אוסטרליה
* רכס קנט באתר הגאזט האנטארקטי המשווה SCAR של ממשלת אוסטרליה
* מפת אזור רכס קנט
* תרשים הנוף הנשקף מפסגת פרידמן שברכס קנט, באתר peakvisor

## הערות שוליים

קנט
קנט
הרשאן

**הרשאן** (בהונגרית: **Harsány**) הוא כפר במחוז בורשוד-אבאוי-זמפלן שבצפון מזרח הונגריה.

## יהודי הרשאן
יהודים הגיעו למקום במחצית הראשונה של המאה ה-18. בקהילה שנוסדה רשמית בשנת 1880 היו בית כנסת, בית קברות ואת שירותי הדת קיבלו מקהילת הייצ'בה (Hejőcsaba) (שבעבר היה כפר נפרד אך כיום חלק מהעיר מישקולץ).

בשנת 1941 גויסו גברים יהודים מהכפר לעבודות כפייה ובאפריל 1944, רוכזו יהודי הכפר בבית הכנסת ומשם הועברו לגטו מישקולץ. באמצע יוני 1944 שולחו למחנה ההשמדה אושוויץ.

תושבים יהודיים מהכפר שנרצחו בשואה מונצחים בלוח זיכרון בהייצ'בה שבמישקולץ.

אחרי השואה חזרו לכפר 13 ניצולים מבני הקהילה, ולא הצליחו לשקם את הקהילה. כולם עלו לישראל בתוך כמה שנים.

## קישורים חיצוניים

*  
* נתוני הכפר באתר הלמ"ס ההונגרי
* 
* קהילת הרשאן באתר בית התפוצות

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
עוביידה חטאב

**עוביידה חטאב** (בערבית: **عبيدة خطاب**; נולד ב-14 ביולי 1992) הוא כדורגלן ערבי-ישראלי המשחק בעמדת הבלם.

## קריירת מועדונים
חטאב החל לשחק כדורגל במחלקות הנוער של הפועל נצרת עילית ומכבי אחי נצרת, ובגיל 18 עבר לקבוצת הנוער של עירוני קריית שמונה, במדיה שיחק עונה אחת.

בקיץ  חתם בהכח עמידר רמת גן מהליגה הלאומית. ב-3 בספטמבר 2011 ערך את הופעת הבכורה שלו בקריירה, בתיקו 0–0 נגד מכבי עירוני בת ים בגביע הטוטו. בינואר  חתם בהפועל חיפה, אך לא זכה לדקות משחק במדי הקבוצה, ובתום העונה חזר להכח. ב-25 בינואר 2013 הבקיע את שער הבכורה שלו בקריירה, בתיקו 1–1 מול הפועל כפר סבא.

בקיץ  חתם בהפועל תל אביב. ב-3 בדצמבר 2014 ערך את הופעת הבכורה שלו בליגת העל בהפסד 1–3 להפועל עכו. שבוע לאחר מכן הסגיר את עצמו למשטרה לאחר שנחשד כי דרס אדם למוות. חטאב ערך עוד הופעה אחת במדי הפועל תל אביב בגביע המדינה, ובתום העונה שוחרר מהמועדון.

בקיץ  חתם בבני סכנין, במדיה ערך שלוש הופעות, וב-4 בינואר 2016 חתם בהפועל עכו, עמה ירד בתום העונה לליגה הלאומית.

את עונת 2016/2017 החל ללא קבוצה, ובינואר  הצטרף להפועל קטמון ירושלים מהליגה הלאומית. ב-9 באוקטובר 2017 חזר לליגת העל כאשר חתם במכבי פתח תקווה, במדיה שותף בשני משחקים כמחליף. ב-31 בינואר 2018 חזר לקדנציה שנייה בבני סכנין.

ב-5 בפברואר 2019 חתם במועדון ספורט אשדוד, ובמחזור האחרון של עונת 2018/2019 כבש את שער הניצחון מול הפועל חיפה שהשאיר את הקבוצה בליגת העל.

ב-16 בנובמבר 2020 חתם בהפועל חדרה עד לסיום העונה, לאחר פציעתו של ויסאם רבאח.

ב-16 בינואר 2021 חתם בבני יהודה תל אביב לעונה וחצי. בסיום אותה העונה, עונת 2020/2021 ירד עם בני יהודה תל אביב לליגה הלאומית. באפריל 2022 שוחרר מהקבוצה.

ב-1 בפברואר 2023 חתם למועדון ספורט אשדוד. ב-12 ביולי חתם לעונה נוספת בקבוצה.

ב-28 בינואר 2024 חתם במכבי פתח תקווה. ב-31 בינואר כבש במשחק הבכורה שלו את שער הניצחון מול הפועל חדרה.

ב-18 בספטמבר 2024 חתם לעונה אחת במכבי נתניה.

## תארים
;מכבי פתח תקווה
* גביע המדינה: 2023/2024

## חיים אישיים
בדצמבר 2014 היה חטאב מעורב בתאונת פגע וברח בה נהרג אדם, ולאחר שהורשע בהפקרתו הוא נידון ל-15 חודשי מאסר. ביוני 2019 החל לרצות את עונשו.

ב-9 בינואר 2020 הופיע בפני ועדת השחרורים בכלא חרמון במטרה להקדים את שחרורו מהכלא, אך הבקשה נדחתה. ב-24 באפריל סיים את תקופת מאסרו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלנים ערבים ישראלים
קטגוריה:נצרת: כדורגלנים
קטגוריה:כדורגלני הכח עמידר רמת גן
קטגוריה:כדורגלני הפועל תל אביב
קטגוריה:כדורגלני בני סכנין
קטגוריה:כדורגלני הפועל עכו
קטגוריה:כדורגלני הפועל קטמון ירושלים
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני הפועל חדרה
קטגוריה:כדורגלני בני יהודה תל אביב
קטגוריה:כדורגלני מכבי נתניה
קטגוריה:מורשעים בדין בישראל
קטגוריה:ישראלים שנולדו ב-1992
Solo (שיר של קלין בנדיט)

"**Solo**" (בעברית: **לבד**) הוא סינגל שהקליטה להקת המוזיקה אלקטרונית הבריטית קלין בנדיט בשיתוף הזמרת-יוצרת האמריקאית דמי לובאטו. השיר יצא לאור ב-18 במאי 2018, כסינגל החמישי מתוך האלבום , על ידי חברת התקליטים אטלנטיק רקורדס.

זהו השיר עם כמות החיפושים הרבה ביותר באפליקציית זיהוי השירים "שזאם", עם יותר מ-9 מיליון חיפושים.

## הופעות
לובאטו ביצעה לראשונה את השיר עצמו במהלך סיבוב ההופעות "Tell Me You Love Me World Tour", שלה באירופה.

## וידאו קליפ
הלהקה העלתה לערוץ היוטיוב שלה את הווידאו קליפ של השיר. בקליפ משתתפת גם לובאטו.

## מיקומי שיא

### מצעדים שנתיים

## נתוני מכירות

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי גרייס צ'אטו
קטגוריה:שירים שנכתבו על ידי דמי לובאטו
קטגוריה:שירים שהופקו על ידי מארק ראלף
קטגוריה:וידאו קליפים בשחור-לבן
קטגוריה:שירים על מיניות
קטגוריה:בלדות אלקטרופופ
קטגוריה:בלדות פופ
קטגוריה:שירי מוזיקת דאנס אלקטרונית
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת אטלנטיק רקורדס
האריה מארץ עוץ

**האריה מארץ עוץ** (באנגלית: **Lion of Oz**) הוא סרט פנטזיה והרפתקאות מונפש קנדי-בריטי משנת 2000, המבוסס על הספר "האריה של עוץ ותג האומץ", המשמש כפריקוול לספר "הקוסם מארץ עוץ" מאת רוג'ר ס. באום, נינו של ליימן פרנק באום, המחבר של סדרת ספרי עוץ. הסרט בוים על ידי טים דיקון, נכתב על ידי אלנה לסר וקליף רובי, והופק על ידי חברת CinéGroupe. הסרט מתמקד בהגעתו של האריה הפחדן לארץ עוץ, העוצר את המכשפה המרשעת של המזרח המנסה להשיג את הפרח הקסום של עוץ.

הסרט הופץ להקרנה ביתית ב-DVD. הסרט הופץ לראשונה בארצות הברית ב-26 בספטמבר 2000 על ידי Sony Wonder. בישראל הסרט הופץ לראשונה בדיבוב עברי בשנת 2010, עשור לאחר הפצת הסרט במקור, על ידי קלסיקלטת. אורך הסרט הוא כ-74 דקות.

## תקציר העלילה
הסרט מבוסס על הסיפור "האריה של עוץ ותג האומץ", המשמש כפריקוול לסיפור "הקוסם מארץ עוץ". הסרט עוקב אחר אריה, אריה קרקס המוצג בכלוב ומפחיד את המבקרים. יום אחד, אוסקר, פעלולן הכדור הפורח, מחליט לקחת את אריה למסע בכדור הפורח. במהלך המסע, הזוג נכנס לסערה שבסופה הוא הגיע לארץ עוץ. בארץ עוץ, השניים נפרדו לאחר שאריה נפל מהכדור פורח. במהלך שהותו בעוץ, אריה פוגש את המכשפה המרשעת של המזרח, אשר מאיימת עליו שישיג לה את הפרח הקסום של עוץ, כאשר אם הוא לא ישיג לה אותו הוא לא יפגוש לעולם את אוסקר.

במהלך הסרט, אריה מציל בגבורה את הפרח הקסום של עוץ מידיה של המכשפה, בעזרת חברים שפגש. בסיום המסע, אריה איבד את האומץ שלו והפך לאריה פחדן. הסרט מסתיים כאשר אריה פוגש את דורותי, טוטו, הדחליל ואיש הפח, אשר הוא יוצא איתם לקוסם עוץ, שהוא בעצם אוסקר.

## דמויות ומדבבים
דיבוב הסרט בוים על ידי אפרת קרצמן, והופק על ידי אסנת סדן.

## ראו גם
* סדרת ספרי עוץ

## קישורים חיצוניים

* 

קטגוריה:הקוסם מארץ עוץ: עיבודים לקולנוע ולטלוויזיה
קטגוריה:סרטי 2000
קטגוריה:סרטי הנפשה בריטיים
קטגוריה:סרטי הנפשה קנדיים
קטגוריה:סרטי הרפתקאות
קטגוריה:סרטי פנטזיה
קטגוריה:סרטים באנגלית
קטגוריה:סרטים בריטיים מבוססי ספרים
סופרסטאר שייק-אפ 2019 (WWE)

**הסופרסטאר שייק-אפ של ה-WWE לשנת 2019** (באנגלית: **2019 WWE Superstar Shake-up** או בפירוש העברי: "זעזוע המתאבקים") היה הדראפט ה-13, שהופק על ידי ארגון ההיאבקות האמריקאי, ה-WWE, בין המותגים Raw ו-SmackDown. האירוע נערך יומיים: ב-15 באפריל וב-16 באפריל בתוכניות Raw וסמאקדאון, בהתאמה, ברשת הטלוויזיה USA. התוכניות Raw וסמאקדאון שודרו מהסנטר בל שבמונטריאול, קוויבק, קנדה.

## רקע

ב-8 באפריל בתוכנית Raw, ה-WWE הודיעו שהסופרסטאר שייק-אפ ייערך שבוע לאחר מכן. בניגוד לדראפט המסורתי, מנהלי התוכניות מנהלים משא ומתן ביניהם לגבי העברה של מתאבק מסוים ממותג אחד לשני. לעומת זאת, לאחר האירוע , שנערך בדצמבר 2018, משפחת מקמהן (וינס מקמהן, סטפני מקמהן, שיין מקמהן וטריפל H) לקחו את השליטה לידיהם, כשהחליטו שהם אלו שינהלו את המותגים, ללא ג'נרל מנג'ר כלל. כתוצאה מכך, דבר זה השאיר אותם להיות אחראים על קיום החלטות הדראפט.

## תוצאות השייק-אפ
### Raw

רשימת העובדים שעברו בין המותגים במסגרת התוכנית Raw שהתקיימה ב-15 באפריל.

### סמאקדאון

רשימת העובדים שעברו בין המותגים במסגרת התוכנית סמאקדאון שהתקיימה ב-16 באפריל.

### הערות

* ארבעה צמדים/צוותים הופרדו כתוצאה מהסופרסטאר שייק-אפ. קבוצת SAnitY התפרקה לאחר שאריק יאנג עבר ל-Raw, The Boss 'n' Hug Connection התפרקו לאחר שביילי עברה לסמאקדאון, בעוד שסשה בנקס נשארה ב-Raw, ליב מורגן הופרדה מצוות ה-Riott Squad לאחר שעברה לסמאקדאון, וצ'אד גייבל עבר לסמאקדאון, בעוד שבובי רוד נשאר ב-Raw.

* האליפות הבין-יבשתית עברה לסמאקדאון.

* נודע שניקי קרוס תופיע ברוסטר הראשי בדצמבר 2018, ולאחר מכן היא הופיעה ב-Raw וסמאקדאון עד לקיום הסופרסטאר שייק-אפ, אך בסופרסטאר שייק-אפ עצמו לא עברה כלל לאף מותג ונשארה כעצמאית.

## הערות שוליים

קטגוריה:מופעי ה-WWE
דניאלה הוד

**דניאלה (מרקוס) הוד** (נולדה ב-1949) היא דוגמנית ישראלית.

## ביוגרפיה
הוד נולדה ברמת גן כדניאלה מרכוס, נבחרה ל"מלכת החן" בתחרות מלכת היופי 1967, כחלק מההכנות לתחרות היא הייתה צריכה לעברת את שם משפחתה. בתחרות מיס אינטרנשיונל 1968 ייצגה את ישראל ועלתה לשלב 15 המועמדות בחצי הגמר.

היא דגמנה בתצוגת אופנה של סלון "אמבר" שנערכה במועדון מרבד הקסמים" בתל אביב.

ב-1968 הופיעה בתצוגת אופנה ישראלית בבזל במסגרת "השבוע הישראלי הכלל עירוני" בשווייץ.

תמונתה הופיעה על גבי קופסאות השימורים של החברה "פרי טעים". היא למדה תולדות האמנות ועבדה כמורה.

היא נישאה ליאק סלומון ונולדו לה ילדים. דודתה הייתה השחקנית רחל מרכוס.

## קישורים חיצוניים

* 

## הערות שוליים

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס אינטרנשיונל
קטגוריה:נשות חינוך ישראליות
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:דוגמניות ישראליות
רוטון

בפיזיקה תאורטית, **רוטון** הוא עירור יסודי, או קוואזי-חלקיק, הנמצא באנרגיה מינימלית במצב של מומנטום סופי. הרוטון חשוב להבנת הליום-4 במצב של נוזל-על, ויחס הפיזור של העירורים היסודיים בנוזל על זה מראה עלייה ליניארית מן המוצא, אבל מגיע קודם למקסימום באנרגיה ואז מינימום באנרגיה ככל שהמומנטום עולה. עירורים עם מומנטום באזור ליניארי נקראות פונונים, ואלה עם מומנטום קרוב למינימום נקראים רוטונים. עירורים עם מומנטום קרוב למקסימום נקראים לפעמים מקסונים .

המונח "רוטון" משמש גם לתיאור אופני תנודה עצמיים של מולקולות המסתובבות חופשית.

## מודלים
במקור, הספקטרום של הרוטון הוצג על ידי לב לנדאו. כיום קיימים מודלים שונים המנסים להסביר את הספקטרום של הרוטון, עם דרגות שונות של הצלחה. הדרישה לכל מודל מסוג זה היא שהיא חייבת להסביר לא רק את צורת הספקטרום, אלא גם את שאר התכונות הנצפות, כגון מהירות הקול ומבנה הגורם של הליום -4 במצב נוזל-על. ספקטוגרפיות מיקרוגל ובראג נערכו על הליום כדי לחקור את הספקטרום של הרוטון.

## עיבוי בוז-איינשטיין
הנושא של עיבוי בוז-איינשטיין של רוטונים נחקר אף הוא. האיתור הראשון שלו דווח בשנת 2018 בעיבוי בוז-איינשטיין של אטומי ארביום.

## ראו גם
* נוזל-על
* עיבוי בוז-איינשטיין

## לקריאה נוספת
* פיינמן, RP, ''Superfluidity ומוליכות-על'', Rev. Mod. Phys 29, 205 (1957)

## הערות שוליים

קטגוריה:קוואזי-חלקיקים
JAC Rein

**JAC Rein** הוא SUV (ראשי תיבות: Sport utility vehicle) מתוצרת יצרנית הרכב הסינית ** JAC Motors**  (שם רשמי: "Anhui Jianghuai Automobile Co., Ltd", שם בסינית: "江淮汽车") אשר יוצר בין השנים 2007–2013 בסין.

## "JAC Rein"

* דגם "JAC Rein" התבסס על דגם "Hyundai Santa Fe"  (דור ראשון) מתוצרת יונדאי, מקוריאה הדרומית.
* 5 דלתות.
* 5 נוסעים.
* מנוע קדמי.
* סוגי מנועים: מנועי בנזין, מנוע טורבו דיזל.
* סוגי הנעות: הנעה קדמית, הנעה כפולה 4x4 (אופציונלי).
* קיבולת מכל דלק - 65 ליטר.
* צמיגים - 225/70 R16.
* נפח תא מטען - 776 ליטר.
* רדיוס סיבוב מינימלי - 12 מטר.

### מחירים
* מחירו ההתחלתי של דגם ה-"JAC Rein" עמד על 79,800 רנמינבי (שנת 2007, בהשקת הדגם בסין).
* מחירם דל דגמי "JAC Rein" (מנוע 2.0, מנוע 2.4) עמד על 84,800 - 111,800 (שנת 2007, בסין).
* מחירו של דגם "JAC Rein" המונע על ידי מנוע 2.0 מגדש טורבו, הנעה קדמית (4x2) ותמסורת אוטומטית עמד על 128,800 רנמינבי (שנת 2011, בסין).
* מחירו של דגם "JAC Rein" המונע על ידי מנוע 2.0 מגדש טורבו, הנעה כפולה (4x4) ותמסורת ידנית עמד על 143,800 רנמינבי (שנת 2011, בסין).

## תמונות

קובץ:JAC Rein 02 China 2012-04-22.JPG | דגם "JAC Rein"
קובץ:JAC Rein 2.0L 2013 (14623417885).jpg | דגם "JAC Rein", שנת 2013
קובץ: JAC Rein 01 China 2012-04-22.JPG | דגם "JAC Rein"
קובץ:JAC Rein 01 China 2014-04-30.JPG | דגם "JAC Rein"
קובץ:JAC Rein 002 China 2012-04-22.JPG | דגם "JAC Rein"
קובץ:JAC Rein.jpg | דגם "JAC Rein"
קובץ:JAC Rein 2.0L 2010 (11792212524).jpg | דגם "JAC Rein"


## ראו גם
* Refine M2
* Refine M4
* JAC Yueyue
* JAC Binyue
* JAC iEV6E
* JAC J5
* ג'ק רפאיין S3 

## קישורים חיצוניים

* 
* 
* אתר היצרן (jac.com.cn)

## הערות שוליים

קטגוריה:דגמי מכוניות שהושקו ב-2007
קטגוריה:רכבי שטח ופנאי גדולים
קטגוריה:SUV
קטגוריה:כלי רכב המיוצרים בסין
Rein
JAC Binyue

**JAC Binyue** היא מכונית משפחתית גדולה מתוצרת יצרנית הרכב הסינית ** JAC Motors**  (שם רשמי: "Anhui Jianghuai Automobile Co., Ltd", שם בסינית: "江淮汽车") אשר יוצרה בין השנים 2008–2012 בסין.

## JAC Binyue

* דגם "JAC Binyue" נבנה בהשראת דגם "Mercedes-Benz C-Class (W203)"  מתוצרת יצרנית הרכב מרצדס בנץ הגרמנית.
* 4 דלתות.
* 5 נוסעים.
* מנוע בנזין.
* מחיר היחידה עמד על 91,800-132,800 רנמינבי (שנת 2008, בסין).
* בשנת 2011 עבר הדגם מתיחת פנים.
* מחיר היחידה לאחר מתיחת הפנים עמד על 95,99 - 139,800 רנמינבי (שנת 2011, בסין).

## תמונות

קובץ:JAC Binyue 01 China 2018-03-07.jpg | דגם "JAC Binyue"
קובץ: JAC Binyue facelift -- Auto Chongqing -- 2012-06-07.jpg | דגם "JAC Binyue"
קובץ:JAC Binyue 02 China 2018-03-07.jpg | דגם "JAC Binyue"
קובץ:JAC Binyue C200 003.jpg | דגם "JAC Binyue"


## ראו גם
* Refine M2
* Refine M4
* JAC Rein
* JAC Yueyue
* Refine S7

## קישורים חיצוניים

* 
* 
* אתר היצרן (jac.com.cn)

## הערות שוליים

קטגוריה:דגמי מכוניות שהושקו ב-2008
קטגוריה:מכוניות משפחתיות גדולות
קטגוריה:כלי רכב המיוצרים בסין
Binyue
Refine M2

**Refine M2** הוא מיניוואן מתוצרת יצרנית הרכב הסינית ** JAC Motors**  (שם רשמי: "Anhui Jianghuai Automobile Co., Ltd", שם בסינית: "江淮汽车") אשר יוצר בסין בין השנים 2011–2018.

## Refine M2

* מפעל היצרן "JAC Motors" ממוקם במחוז אנחווי בעיר חפיי.
* 5 דלתות.
* 5-7 נוסעים.
* מנוע קדמי.
* קיבולת מכל דלק - 68 ליטר.
* נפח תא מטען - 198 ליטר (תצורה 7 נוסעים).
* נפח תא מטען - 450 ליטר (תצורה 5 נוסעים).
* תאוצה בין 0–100 קמ"ש היא 13.1 שניות (מנוע בנזין 2.0 ליטר).
* בשנת 2012 עבר דגם "Refine M2" מתיחת פנים..
* מחיר היחידה עמד על 72,800-93,800 רנמינבי (שנת 2012 לאחר מתיחת פנים, בסין).

## תמונות

קובץ:JAC Heyue RS facelift China 2014-05-01.jpg | דגם "Refine M2", שנת 2014
קובץ: JAC Heyue RS facelift 02 -- Auto China -- 2014-04-23.jpg | דגם "Refine M2", שנת 2014
קובץ: JAC Heyue RS 01 China 2012-04-15.jpg| דגם "Refine M2"
קובץ:JAC Heyue RS facelift 01 -- Auto China -- 2014-04-23.jpg| דגם "Refine M2", שנת 2014
קובץ:JAC Heyue RS 02 China 2012-04-15.jpg | דגם "Refine M2"


## ראו גם
* Refine M4
* JAC Yueyue
* JAC Rein
* JAC Binyue
* Refine S7

## קישורים חיצוניים
* 

## הערות שוליים

קטגוריה:דגמי מכוניות שהושקו ב-2011
קטגוריה:מיניוואנים
קטגוריה:כלי רכב המיוצרים בסין
קטגוריה:רכבי JAC Motors
שצ'וצ'ינסק

**שצ'וצ'ינסק** (בקזחית וברוסית: **Щучинск**) היא עיר במחוז אקמולה שבצפון קזחסטן. העיר מרוחקת כ-210 קילומטרים מעיר הבירה אסטנה ו-65 קילומטרים מבירת המחוז קוקשטאו. על פי אומדן רשמי מתאריך 1 בינואר 2023, התגוררו בעיר 47,618 בני אדם.

## אקלים
הטמפרטורה הממוצעת היא 1 מעלות צלזיוס. החודש הכי חם הוא יוני (20 מעלות צלזיוס). החודש הכי קר הוא ינואר (21- מעלות צלזיוס).

## תנועה ותחבורה
העיר ממוקמת ליד הכבישים A1, R-220, R-223, R-225 ו-R-229.

## ערים תאומות
* 

## קישורים חיצוניים

* 
* 

## הערות שוליים

קטגוריה:קזחסטן: ערים
קטגוריה:יישובים שהוקמו ב-1850
מריה גייל

**מריה גייל** (באנגלית: **Mariah Gale**; נולדה בשנת 1980) היא שחקנית תיאטרון, קולנוע וטלוויזיה בריטית-אוסטרלית.

## ביוגרפיה
גייל נולדה באוסטרליה לאם אוסטרלית ולאב בריטי, שניהם אדריכלים. היא גדלה באנגליה. למדה באוניברסיטת ברמינגהאם ובבית הספר גילדהול למוזיקה ודרמה.

בין השנים 2009 עד 2011 הייתה גייל חברה בלהקה השייקספירית המלכותית. המבקר מייקל קווני תיאר אותה כ"מבריקה בדמות יוליה המתבגרת".

### פרסים
ב-2006 זכתה גייל בפרס איאן צ'ארלסון על הופעתה במחזות "הלילה השנים עשר" ו-"'Tis Pity She's a Whore".

## פילמוגרפיה

## תפקידים בתיאטרון
* "Broken" (2000, תיאטרון Hen & Chickens)
* "Loveplay" (2003, תיאטרון פינבורו)
* "Stealing Sweets and Punching People" (2003, תיאטרון לטצ'מיר) בתפקיד אמילי
* "The Lost Child" (2003–2004, תיאטרון פסטיבל צ'יצ'סטר)
* "מהומה רבה על לא דבר" (2004, שייקספיר גלוב) בתפקיד הירו
* "The Night" (2005, רדיו 3 של ה-BBC) קריאת שירה
* "פרופסור ברנרדי" (2005, תיאטרון ארקולה) בתפקיד האחות לודמילה
* "Musik" (2005, תיאטרון ארקולה) בתפקיד קלרה
* "סימבלין" (2005, התיאטרון הפתוח בריג'נטס פארק) בתפקיד ויולה
* "Tis Pity She's a Whore" (2005, סאותארק פלייהאוס) בתפקיד אנאבלה
* "Passion and Politics" (2005, יאנג ויק) חזרות קריאה
* "אנטוניוס וקלאופטרה" (2006–2007, הלהקה השייקספירית המלכותית) בתפקיד אוקטביה
* "יוליוס קיסר" (2006, הלהקה השייקספירית המלכותית) בתפקיד פורשיה
* "הסערה" (2006–2007, הלהקה השייקספירית המלכותית) בתפקיד מירנדה
* "Regime Change" (2007, רדיו 3 של ה-BBC) בתפקיד נטאשה
* "פרופסור ברנרדי" (2007, רדיו 3 של ה-BBC) בתפקיד האחות לודמילה
* "ורנון גוד ליטל" (2007, תיאטרון יאנג ויק) בתפקיד טיילור / אלה
* "הים" (2008, (2008, התיאטרון המלכותי היימרקט) בתפקיד רוז
* "חלום ליל קיץ" (2008, הלהקה השייקספירית המלכותית) בתפקיד פיה ראשונה
* "עמל אהבה לשווא" (2008, הלהקה השייקספירית המלכותית) הנסיכה מצרפת
* "כטוב בעיניכם" (2009, הלהקה השייקספירית המלכותית) בתפקיד סיליה (שחקנית מחליפה לרוזלינד)
* "קומדיה של טעויות" (2009, הלהקה השייקספירית המלכותית) בתפקיד קורטיזנה
* "The Grain Store" (2009, הלהקה השייקספירית המלכותית) בתפקיד מאשה
* "רומיאו ויוליה" (2010, הלהקה השייקספירית המלכותית) בתפקיד יוליה
* "מות ארתור" (2010, הלהקה השייקספירית המלכותית) אטרד / איליין
* "The Pitchfork Disney" (2012, תיאטרון ארקולה) בתפקיד היילי
* "שלוש אחיות" (2012, יאנג ויק) בתפקיד אולגה
* "הוכחה" (2013, מנייר צ'וקולייט פקטורי) בתפקיד קתרין
* "חתולה על גג פח לוהט" (2014, רויאל אקסצ'נג, מנצ'סטר)
* "מידה כנגד מידה" (2015, הגלוב, לונדון) בתפקיד איזבלה
* "ונדי ופיטר פן" (2015, הלהקה השייקספירית המלכותית) בתפקיד ונדי

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:חברי הלהקה השייקספירית המלכותית
קטגוריה:בוגרות אוניברסיטת ברמינגהאם
קטגוריה:בוגרי אוניברסיטת ברמינגהאם
קטגוריה:בריטיות שנולדו ב-1980
קטגוריה:בריטים שנולדו ב-1980
דיסני (מכתש פגיעה)

**מכתש דיסני** הוא מכתש פגיעה הנמצא על כוכב חמה אשר קרוי על שמו של מפיק סרטי האנימציה וולט דיסני. האיגוד האסטרונומי הבינלאומי הכריז על שמו של המכתש ב-2012. שם זה ניתן למכתש משום שהוא מזכיר את מיקי מאוס.

## קישורים חיצוניים


* 
* 
* 


## הערות שוליים

קטגוריה:מכתשי פגיעה על כוכב חמה
יין צימוקים

ממוזער|צימוקים
ממוזער|יין צימוקים מצימוקים שחורים
**יין צימוקים** הוא מי שריית צימוקים, (להבדיל מיין קש) יין זה מופיע בספרות ההלכה, כיין כשר למצוות הטעונות כוס כמו קידוש הבדלה ומצוות ארבעת כוסות.

## מקור ושימוש
יין צימוקים מופיע בתלמוד כאחד מתוך כמה סוגי יינות שכשרים למצוות ניסוך היין על המזבח בדיעבד, כך נאמר .

רבים מהפוסקים סבורים כי למצוות קידוש אפשר להשתמש ביין לכתחילה, בדומה לכלל המובא בתלמוד לגבי מיץ ענבים. בהם רי"ף, רא"ש ורבים מהפוסקים האחרונים. לעומתם יש הסבורים כי ההיתר להשתמש יין זה הוא רק במקום שאין יין אחר. למשל כך דעת רב נטרונאי גאון, שהמליץ לשואל שהפליג בספינה שישרה צימוקים לצורך מצוות ארבע כוסות. הרב צבי הירש אשכנזי התנגד בכלל לשימוש ביין זה. לדעתו המובא בתלמוד מתייחס ליין המופק מצימוקים ללא תוספת מים.

יהודי תימן השתמשו ביין זה כפתרון יעיל בארצם, בה אין גידול סדיר של ענבים. רבי אברהם בן רמב"ם כתב ליהודי תימן כך: .

## אופן ההכנה בהלכה
* סוג הצימוקים - הרי"ף הוסיף שמדובר דווקא בצימוקים בשרניים קצת ולא בצימוקים יבשים לגמרי, דבריו הובאו להלכה בדברי הרמ"א.
* כמות המים - הרב אלכסנדר סנדר שור בספרו בכור שור טוען כי מותר להוסיף עד פי שישה מים מנפח הצימוקים (אף לאחר שנתפחו). רבים חולקים על קביעה זו, והשיטה המצמצמת ביותר היא של הרב יעקב חיים סופר הסובר כי יש להוסיף מים רק כמידת נפח הצימוקים זאת בעקבות דברי ר' יונה הסבור כי היינות של זמננו חלשים יותר מהיינות בזמן התלמוד.
* זמן ההשריה - הרב לוי בן חביב סבור כי יש להשרות את הצימוקים במים לפחות שלשה ימים, מנגד יש הסבורים כי מספיק 24 שעות כדין כבוש.
* המשכה - יש המצריכים להפריד את הנוזל מהצימוקים בסיום ההשריה, ולפני כן לא נחשב יין וברכתו שהכל, אולם גם על פרט זה יש חולקים.

יש הסוברים כי ניתן להכין יין צימוקים על ידי בישול במים, ואין צורך להשרייתם במשך זמן.

## לקריאה נוספת
* הרב עובדיה יוסף חזון עובדיה חלק ב' (הלכות פסח) עמודים יג-יד.
* הרב יוסף צוברי, ויצבור יוסף בר חלק ב' פרק שלשה עשר.

## הערות שוליים

קטגוריה:יין
קטגוריה:אכילה ושתייה ביהדות
JAC iEV6E

**JAC iEV6E** היא מכונית חשמלית המוגדרת כמכונית עירונית סופרמיני מתוצרת יצרנית הרכב הסינית ** JAC Motors**  (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיוצרת בסין משנת 2016 ועד היום.

## דגמים

* משפחתית (JAC iEV6E).
* ספורט (JAC iEV6E Sport) (מיוצר משנת 2018).

## "JAC iEV6E"

* דגם ה-"JAC iEV6E" התבסס על פלטפורמת דגם JAC Yueyue.
* דגם ה-"JAC iEV6E" הוצג לראשונה בתערוכת הרכב הבינלאומית של בייג'ינג, באפריל 2016.
* 5 דלתות - האצ'בק.
* ספקית מתח - סוללת ליתיום-יון.
* מיקום סוללה - מתחת למושבים הקדמיים והאחוריים.
* טווחי נסיעה : 255 ק"מ לגרסה המשפחתית, 310-390 ק"מ לגרסת הספורט.
* טעינה ראשונית - 40 דקות.
* 80% מטעינת המצבר מתבצעת תוך 30 דקות.
* צמיגים - 165/65 R14.
* מחיר היחידה עמד על 38,800 - 41,800 רנמינבי (שנת 2017, בסין עבור הגרסה המשפחתית).

## תמונות

קובץ:JAC iEV6E front 8.13.18.jpg | דגם "JAC iEV6E"
קובץ:JAC iEV6E rear 8.13.18.jpg | דגם "JAC iEV6E"
קובץ:JAC iEV6E.jpg | דגם "JAC iEV6E"
קובץ:JAC iEV6E rear.jpg| דגם "JAC iEV6E"
קובץ: IEV6e 001.jpg | דגם "JAC iEV6E"
קובץ:IEV6e sport 003.jpg | דגם "JAC iEV6E" - דגם ספורט
קובץ:IEV6e sport 001.jpg | דגם "JAC iEV6E" - דגם ספורט
קובץ:IEV6e sport 002.jpg | דגם "JAC iEV6E" - דגם ספורט



## ראו גם
* Refine M2
* Refine M4
* JAC Yueyue
* JAC Rein
* JAC Binyue
* JAC J5

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2016
קטגוריה:מכוניות סופרמיני
קטגוריה:מכוניות חשמליות
קטגוריה:כלי רכב המיוצרים בסין
iEV6E
אליהו חסיד

**אליהו ליב חסיד** (נולד ב־12 בנובמבר 1976, י"ט בחשוון ה'תשל"ז) הוא חבר הכנסת לשעבר מטעם מפלגת אגודת ישראל בסיעת יהדות התורה. כיום מנהל ישיבת אמרי אמת של חסידי גור בבני ברק.

## קריירה
לפני כניסתו לכנסת ניהל חסיד את ישיבת וכולל 'אמרי אמת' ושימש כמורשה חתימה יחד עם חמיו אברהם מרדכי טרויבע וחבר הוועד צבי הרשל גולומב.
חסיד משמש גבאי בית החסידים דגור זיכרון מאיר ברחוב אור החיים בבני ברק, וממייסדי מועדון אור יהושע - מועדון יום לגיל הזהב הפועל בתחום בתי החסידים, ומשמש בו כמורשה חתימה.

בתחילת שנת 2019 ניהל את קמפיין גיוס ההמונים - מצ'ינג של חסידות גור. אשר גייס על פי הצהרת איחוד מוסדות גור 72,000,000 ש"ח.

בבחירות לכנסות העשרים ואחת, העשרים ושתיים והעשרים ושלוש שובץ במקום התשיעי ברשימת יהדות התורה, כנציג השני של חסידות גור ברשימה.

בעקבות הפסקת כהונתו של השר יעקב ליצמן בכנסת במסגרת החוק הנורווגי, החל ב-24 ביוני 2020 לכהן כחבר הכנסת.

במהלך כהונתו כיהן כחבר בוועדת העבודה והרווחה, חבר בוועדה למיגור הפשיעה בחברה הערבית, וחבר בוועדה המיוחדת לפיקוח על הקרן לניהול הכנסות המדינה מהיטל על רווחי גז ונפט.

לאחר התפטרותו של ליצמן מהממשלה, התפטר חסיד מהכנסת ב-12 באוקטובר 2020, על מנת לשמור על האיזון בסיעת יהדות התורה. הוא לא שובץ ברשימת יהדות התורה לקראת הבחירות לכנסת העשרים וארבע.

## חיים אישיים
אליהו נולד לנחום חסיד, חסיד גור. למד בישיבת נזר ישראל ובישיבת חידושי הרי"ם. לאחר נישואיו לבתו של אברהם מרדכי טרויבע, למד מספר שנים בכולל אברכים.

אחיו הוא צבי חסיד - מנכ"ל זק"א תל אביב.

## קישורים חיצוניים

* 
* נציג גור ברשימת יהדות התורה, אליהו חסיד, נחשף לראשונה בסרטון בחירות בו פונה לקהל הישראלי, באתר טוויטר
* אריה כהנא, מקום 9 ב'יהדות התורה': מי אתה אליהו חסיד?, באתר אקטואליק
* 

## הערות שוליים

קטגוריה:חסידי גור
קטגוריה:בני ברק: חברי הכנסת
קטגוריה:חברי הכנסת מטעם יהדות התורה
קטגוריה:חברי הכנסת העשרים ושלוש
קטגוריה:חברי הכנסת העשרים ושלוש: חברי כנסת מכהנים במסגרת החוק הנורווגי
קטגוריה:חברי הכנסת מטעם אגודת ישראל
קטגוריה:ישראלים שנולדו ב-1976
וייה סראנו

**וייה סראנו** (בספרדית: **Villa Serrano**) היא עיירה קטנה ובירת נפת בליסאריו בואטו  שבמחוז צ'וקיסאקה  שבבוליביה.

## גאוגרפיה
וייה סראנו ממוקמת כ-483 ק"מ מלה פאס וכ-91 ק"מ מבירת המדינה ומבירת המחוז סוקרה. בנוסף, העיירה ממוקמת ליד הנהר אל פסקדו (Río El Pescado).

## אקלים
הטמפרטורה הממוצעת היא 16 מעלות צלזיוס. החודש הכי חם הוא נובמבר (20 מעלות צלזיוס). החודש הכי קר הוא יולי (14 מעלות צלזיוס). כמות המשקעים הממוצעת היא 936 מילימטרים בשנה. חודש פברואר הוא החודש שיש בו הכי הרבה גשם (173 מ"מ גשם), וחודש יולי הוא החודש שיש בו הכי פחות גשם (4 מ"מ גשם).

## תנועה ותחבורה
העיירה ממוקמת ליד הכביש המהיר F38.

## קישורים חיצוניים

## הערות שוליים

קטגוריה:בוליביה: יישובים
בית הספר הבינלאומי ע"ש רפאל רקנאטי

**בית הספר הבינלאומי ע"ש רפאל רקנאטי** באוניברסיטת רייכמן הוקם בשנת 2001. לומדים בו כיום כ-2,000 סטודנטים מ-90 מדינות בעולם לתואר ראשון ולתואר שני, המהווים כ-30% מהסטודנטים באוניברסיטת רייכמן. כ־70% מהם עולים לישראל בסיום לימודיהם.
בית הספר הוקם על מנת לטפח דור של מנהיגות צעירה ורחבת אופקים גם בארצות שמעבר לים, תוך העמקת הקשר בין ישראל לבין התפוצות.

## תוכניות הלימודים
בבית הספר לומדים סטודנטים לתואר ראשון במנהל עסקים, ממשל, תקשורת, פסיכולוגיה, קיימות, מדעי המחשב ויזמות.

הסטודנטים לתואר שני לומדים בתוכניות כלכלה פיננסית, אינטראקציית אדם-טכנולוגיה (HCI), ממשל, Global MBA, MBA in Healthcare innovation ובתואר שני התנהגות ופיתוח ארגונים.

## תוכניות ופעילויות מיוחדות
התוכניות החברתיות נועדו לסייע לסטודנטים מהעולם להכיר את ישראל ואת החברה הישראלית באופן בלתי אמצעי. הסטודנטים הלומדים בבית הספר הבינלאומי לוקחים חלק בתוכניות שונות מעבר ללימודים ביניהן: StandwithUs - תוכנית לקידום מיומנויות דיפלומטיה ציבורית, תוכנית ISCA ותוכנית Act IL שנועדו להתמודד ולהיאבק בגילויי אנטישמיות, גזענות ודה- לגיטימציה ברשת האינטרנט, מועדון הדיבייט - מועדון המאפשר לסטודנטים לרכוש ולשפר את כישורי הטיעון והנאום שלהם, מועדון היזמות המעודד את רוח היזמות בקרב הסטודנטים בקמפוס ועוד.

דו"ח המועצה להשכלה גבוהה קבע כי "המרכז הבינתחומי הוא גם המוסד הבינלאומי ביותר בישראל וגם תורם את מספר הסטודנטים הבינלאומיים הגדול ביותר ל'לימודים מלאים' ולקבוצת הסטודנטים היהודיים". מהדו"ח עולה כי 35% מכלל הסטודנטים הבינלאומיים, ו-28% מכלל הסטודנטים היהודים הבינלאומיים הלומדים במסגרות אקדמיות בישראל – הם סטודנטים בבינתחומי. מתוך 13 תוכניות בינלאומיות לתואר אקדמי מלא הפועלות בישראל, כמחצית מהן נלמדות במרכז הבינתחומי הרצליה.

## קישורים חיצוניים
* 
* אתר בית הספר הבינלאומי בעברית
* דו"ח המועצה להשכלה גבוהה על בינלאומיות באקדמיה

## הערות שוליים

קטגוריה:אוניברסיטת רייכמן
קטגוריה:בתי ספר בין-לאומיים
קישגייר

**קישגייר** (בהונגרית: **Kisgyőr**) הוא כפר במחוז בורשוד-אבאוי-זמפלן שבצפון מזרח הונגריה.

בקישגייר חיו מעט יהודים ובמקום היה בית קברות יהודי שנחרש והפך למגרש כדורגל.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
חיבוקים עם באלי ושלוק

**חיבוקים עם באלי ושלוק** היא סדרת טלוויזיה חינוכית לילדים המשודרת בערוץ הופ!.

דמויותיהם של באלי ושלוק השתתפו בסדרות: "החדר המוגן של הופ!" (2003), "הקייטנה של הופ! -מא' עד ת'" (2003), "חבורת ה"ס" (הופ סוכות 2003), "המגילה החדשה של הופ!" (הופ פורים 2004) ו"יום הולדת למדינה" (יום העצמאות ה-60 למדינת ישראל 2008), והשתתפו גם במופע חנוכה "הופ! מותק של פסטיבל 2008 - הגדולים של הקטנים".

את שיר הפתיחה מבצע לירון זייד, ואת שיר הסיום מבצעים דליק ווליניץ ואבי יקיר.

## עלילה
בכל פרק באלי ושלוק נעזרים בסבא יואל וסבתא ריבה בכל בעיה, שרים ורוקדים איתם.

## הדמויות
***באלי** (אבי יקיר) - כלבלב לבן שלובש חולצה כחולה שמעליה אפודה לבנה עם תפוזים ומכנסיים ונעליים בצבע כתום.
***שלוק** (אבי יקיר) - עורב שחור עם מקור צהוב.
***סבא יואל** (גבי עמרני) - סבא ובעלה של סבתא ריבה.
***סבתא ריבה** (רבקה מיכאלי) - סבתא ואשתו של סבא יואל.

## ראו גם

* הקונצונים
* אליק ובליק
* באלי דליק ושלוק
* סיפורים לנימי

## קישורים חיצוניים

קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות טלוויזיה ישראליות שעלו לשידור בשנת 2004
חגים ציבוריים בישראל

**[[חג ציבורי|החגים הציבוריים]] ב[[ישראל]]** הם החגים הלאומיים שמוכרים רשמית בכנסת. מדינת ישראל אימצה את רוב החגים היהודיים המסורתיים כחגים רשמיים בלוח השנה הלאומי, ואף יצרה מספר חגים ציבוריים חדשים. מבין החגים הדתיים והמודרניים שמוצגים בטבלה שלהלן, חלקם הם חגים פדרליים, שבהם כל בתי הספר, המוסדות הממשלתיים, הסקטור הפיננסי, ורוב הקמעונאים בישראל יהיו סגורים, בעוד שחגים ציבוריים נחשבים לימי זיכרון, שבהם אין הפסקה של הפעילות הציבורית או הפרטית במדינה.

במקרה של כל החגים היהודיים, רוב החגים הציבוריים בישראל מתחילים עם שקיעת החמה בהתאם ללוח השנה העברי. מסיבה זו, רוב החגים בישראל מתקיימים בכל שנה בתאריכים שונים לפי לוח השנה הגרגוריאני.

יום השבת, אשר הוא יום המנוחה השבועי בישראל, מתחיל בימי שישי בערב ממש לפני שקיעת השמש ומסתיימת במוצאי שבת אחרי שקיעת השמש. רוב העובדים בישראל, כולל בתי הספר, הבנקים, התחבורה הציבורית, משרדי הממשלה והקמעונאים, נסגרים לחלוטין במהלך 25 השעות הללו.

## ראו גם
* חג ציבורי
* חגים יהודיים
* חגי ישראל ומועדיו

## קישורים חיצוניים

## הערות שוליים

קטגוריה:ישראל: מועדים לאומיים
קטגוריה:ישראל: תרבות
קטגוריה:ישראל: חברה
מירון (מכתש פגיעה)

**מכתש מירון** הוא מכתש פגיעה הנמצא על כוכב חמה אשר קרוי על שמו של הפסל היווני מירון. האיגוד האסטרונומי הבינלאומי הכריז על שמו של המכתש ב-1979.

## קישורים חיצוניים


* 
* 
* 


## הערות שוליים

קטגוריה:מכתשי פגיעה על כוכב חמה
בית המוזיקה (מוסקבה)

**היכל המוזיקה הבינלאומי של מוסקבה** (ברוסית:Моско́вский междунаро́дный Дом му́зыки, נקרא גם: **המשכן הבינלאומי לאומנויות הבמה של מוסקבה**) הוא מרכז תרבותי במוסקבה, רוסיה. הוא כולל מספר אולמות ובמת קיץ פתוחה.
## היסטוריה
בסוף שנות ה-90 של המאה ה-20 היה ברור שאולם של הקונסרבטוריון של מוסקבה שנבנה במאה ה-19 צריך לעבור שיפוץ משמעותי ובמקביל מורגש הצורך בבניית מרכז חדש. הבנייה החלה בשנת 2000 ביוזמת ראש העיר יורי לוז'קוב ומוזיקאי ידוע ולדימיר ספיבקוב שאחרי סיום הבניה מונה לנשיא הבית.

תחילה תוכנן להקים בניין עם אולמות ל-1800 ו-600 מקומות. במהלך התכנון הוחלט להוסיף אולם שלישי, במת קיץ פתוחה ובקרבת המבנה להקים מבנה בעל 34 קומות בו ממוקם מלון סוויסוטל קראסני הולמי.

האולם ראשי תוכנן ל-1699 מקומות ונקרא "אולם סבטלנוב". בכניסה לאולם ממקומות פסלים של יבגני סבטלנוב ודמיטרי שוסטקוביץ'. באולם הותקן עוגב מתוצרת גרמניה.

האולם השני "אולם הקמרי" ממקום מתחת לאולם הראשי וכולל 556 מקומות. הוא ניועד בעיקר להופעות מוזיקה קמרית וערבי ספרות.

האולם השלישי כולל 400–524 מקומות בהתאם לסידור הבמה. הוא מיועד להופעות שונות.

על גג הבניין הותקן פסל של מפתח מוזיקלי בגובה של 9.5 מ' ששוקל כ-6 טון.
## קישורים חיצוניים

* 

קטגוריה:מוסקבה: מבנים
קטגוריה:מוסקבה: אולמות קונצרטים